אד סטופארד

אדמונד "אד" סטופארד (באנגלית: Edmund "Ed" Stoppard; נולד ב-16 בספטמבר 1974) הוא שחקן בריטי. סטופארד נולד בלונדון, אנגליה. הוא בנם של המחזאי טום סטופארד ושל הרופאה מרים סטופארד (שם נעורים: שטרן). מצד אמו הוא קרוב משפחה של הפוליטיקאית אונה קינג. גם אביו וגם אמו הם ממשפחות יהודיות. סטופארד למד בבית הספר קלדיקוט, בבית הספר סטאו ובאקדמיה הצבאית המלכותית בסנדהרסט. הוא למד צרפתית באוניברסיטת אדינבורו ואת הכשרתו כשחקן רכש באקדמיה למוזיקה ולאמנויות הדרמה של לונדון (LAMDA). סטופארד שיחק בסרט "הפסנתרן" בתפקיד הנריק שפילמן. עוד שיחק בתפקיד ראשי בתפקיד תומאס בסרט "Joy Division" ובתפקיד לוטננט אדיס בסרט "נני מקפי והמפץ הגדול". בתיאטרון הופיע סטופארד בסיור הופעות בשנת 2005 של המחזה "המלט" לצדה של אניטה דובסון. המחזה הועלה גם בתיאטרון "New Ambassadors". הוא השתתף במחזה השייקספירי "הסוחר מוונציה" ובמחזה "השחף" מאת אנטון צ'כוב בפסטיבל התיאטרון של צ'יצ'סטר בשנת 2003. בווסט אנד הופיע סטופארד בעיבוד מ-2007 למחזה "ביבר הזכוכית" שהוצג בתיאטרון אפולו וכן בהפקת הבכורה של המחזה "שנינות" (אנ'). ב-2007 שיחק בתפקיד הראשי בדוקו-דרמה של ה-BBC וגילם את פיוטר איליץ' צ'ייקובסקי בסרט על חייו "Tchaikovsky: Fortune and Tragedy". ב-2008 חזר סטופארד להופיע על במת התיאטרון והשתתף בהפקה של תיאטרון המפסטד לדרמה "On the Rocks" מאת איימי רוזנתל העוסקת בחיי הסופר דייוויד הרברט לורנס, לצדם של ניק קלדקוט ושארלוט אמרסון. ביוני 2009 הופיע בהפקה מחודשת של המחזה "ארקדיה" פרי עטו של אביו, טום סטופארד. ההצגה הועלתה בווסט אנד וכיכבו לצדו סמנתה בונד וניל פירסון. סטופארד שיחק בתפקיד ולנטיין קוברלי. עוד השתתף סטופארד בתוכניות של "מאחורי הקלעים" של סרטים כמו "הסוחר הנוכל". ב-2010 לוהק סטופארד לתפקיד סר האלאם הולנד בסדרת ההמשך לסדרה הוותיקה "על אדונים ומשרתים". עוד באותה שנה הופיע במיני-סדרה "Any Human Heart" של ערוץ 4 עיבוד לספרו עטור השבחים של ויליאם בויד, לצדו של מת'יו מקפדיין. ב-2012 שיחק סטופארד בתפקיד אדריאן דיום, דיפלומט שווייצרי, בעיבוד הקולנועי לרומן "Belle du Seigneur" מאת הסופר השווייצרי-יהודי אלבר כהן. הסרט יצא לאקרנים בצרפת ב-19 ביוני 2013. במשחק "גולדן איי" עבור מערכת Wii שיחק ודיבב בתפקיד דימיטרי מישקין. בדוקו-דרמה "המשפט של היטלר" (אנ') גילם סטופארד את דמותו של עורך הדין הנס ליטן, ובסרט "Britain's Greatest Codebreaker" שיחק בדמותו של המתמטיקאי אלן טיורינג. בראשית 2012 שיחק סטופארד בתפקיד פיטר במחזה "The Leisure Society" מאת פרנסואה ארשמבאלט בהפקה של "טרפלגר סטודיוס". ב-2012 כיכב סטופארד בסרט הבריטי העצמאי "פאפאדופולוס ובניו" בתפקיד איל הבנקאות רוב. הסרט יצא לאקרנים בבריטניה ב-5 באפריל 2013. בשנת 2015 גילם את ג'וליאן בויל בדרמה זוכת הפרסים "נעורים" של הבמאי האיטלקי פאולו סורנטינו. סטופארד נשוי לאמי סטופארד ולבני הזוג 3 בנות. אד סטופארד, במסד הנתונים הקולנועיים IMDb (באנגלית) אד סטופארד, באתר AllMovie (באנגלית) אד סטופארד, במסד הנתונים הקולנועיים KinoPoisk (ברוסית) רותה קופפר, איך מתמודד השחקן אד סטופארד עם צלו של אביו, המחזאי טום סטופארד, באתר הארץ, 23 בדצמבר 2013 פטריק הילי, התיאטרון המשפחתי של אד סטופארד, באתר הארץ, 9 באוגוסט 2009 "All About Jewish Theatre - Tom Stoppard's "Travesties" on Stage in Connecticut". Jewish-theatre.com. 2005-06-05. נבדק ב-2013-06-22. Julie McCaffrey (2010-02-13). "Queen honours The Mirror's Dr Miriam Stoppard with OBE - Mirror Online". Mirror.co.uk. נבדק ב-2013-06-22. IMDb Billington, Michael (2008-07-02), On the Rocks Review, The Guardian, נבדק ב-2009-03-02 Dominic Cavendish, ‏Ed Stoppard interview: Arcadia, The Telegraph, 19 May 2009 Upstairs, Downstairs is back with a new cast Daily Mail 25 July 2010. Why Kathy Burke is coming in from the cold Daily Mail. 22 October 2010. Britain's Greatest Codebreaker BBC Press Release Screen Daily (29 במרץ 2013). "Papadopoulos & Sons". נבדק ב-10 באפריל 2013. {{cite news}}: (עזרה) HERMIONE EYRE, Keeley Hawes and Ed Stoppard's stairway to heaven, Thursday 16 December 2010